b"\n_START_ARTICLE_\nRichard Prosser\n_START_SECTION_\nInicis\n_START_PARAGRAPH_\nProsser va n\xc3\xa9ixer el 15 de gener de 1967 a Henderson, a l'oest d'Auckland. Va cr\xc3\xa9ixer a Waikato, anant al Col\xc2\xb7legi de les Planes de Hauraki (Hauraki Plains College) de Ngatea._NEWLINE_Va viure al Regne Unit fins que se'n retorn\xc3\xa0 a Nova Zelanda el 1990. El 1994 es trasllad\xc3\xa0 a Central Otago on seria en\xc3\xb2leg i viticultor. El 2001 es va graduar amb un certificat d'enologia i viticultura de l'Institut de Tecnologia de l'Est a Napier._NEWLINE_En les eleccions locals de 2007 fou candidat a l'alcaldia del districte de Central Otago. Qued\xc3\xa0 en tercer lloc d'un total de tres candidats amb el 16,03% del vot. Tamb\xc3\xa9 fou candidat a ser regidor al consell del districte de Central Otago per la circumscripci\xc3\xb3 de Earnscleugh-Manuherikia, sense \xc3\xa8xit de nou al quedar tercer de tres i rebre el 22,18% del vot.\n_START_SECTION_\nVida personal\n_START_PARAGRAPH_\nLa seva parella \xc3\xa9s Mel Prosser i tenen dues filles. Viuen a Rangiora, Canterbury."